SARL-NUUS - SONDAG 12 SEPTEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Hennie Smit, ZS6ASS, van Vanderbijlpark se sleutel het op Dinsdag 7 September 
2010 stil geword. Hy laat sy vrou, dogter en twee seuns agter. Ons opregte 
meegevoel gaan aan sy familie en vriende. 


(POUSE) 
In die nuus vandag; 
SLUITINGSDATUM VIR OKTOBER-RAE-INSKRYWINGS 


SATERDAG SE RADIOTEGNOLOGIE IN AKSIE BELOWE GROOT 
DINGE 


LEDEGELDHERINNERING 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


SLUITINGSDATUM VIR OKTOBER-RAE-INSKRYWINGS 


'n Vriendelike herinnering daaraan dat inskrywings vir Oktober 2010 se RAE- 
inskrywings op 24 September 2010 sluit. 


Onthou asseblief om seker te maak dat die volgende dokumente saamgaan wan- 
neer u u RAEF-inskrywing instuur: 1) Rae-aansoekvorm (noem asseblief u ek- 
samensentrum en gee drie keuses vir u roepsein). 2) Bewys van betaling. 38) 
Afskrif van ID-dokument. 4) Ten volle ingevulde OKOSA-aansoekvorm (as 
u onseker is van enige besonderhede op die vorm, raadpleeg die voorbeeld- 
aansoekvorm op die Radioamateureksamen-gedeelte van die SARL-webblad). 
5) `n Voltooide HF-evaluering. 6) n SARL-lidmaatskapaansoekvorm (opsioneel 
maar aanbeveel). 


Versuim om enige van bogemelde dokumentasie te voorsien, kan u diskwalifiseer 
vir die RAE. 


Indien u enige navrae het, kontak asseblief vir Mariska by die SARL per e-pos 
by admin@sarl.org.za of per landlyn by die kantoor op 011 675 2393. 


Geen laatinskrywings sal aanvaar word nie. 


SATERDAG SE RADIOTEGNOLOGIE IN AKSIE BELOWE GROOT 
DINGE 


U kan nie bekostig om die SARL se Tegnologie in Aksie, wat op Saterdag 18 
September by die Nasionale Amateurradiosentrum in Gauteng gehou word, mis 
te loop nie. 


Dr Robin Drennan, Uitvoerende Direkteur van die Nasionale Navorsingstigting, 
sal die openingsvoordrag lewer en die intydse ruimteweeruitstalling open wat in 
samewerking met die Magnetiese Observatorium in Hermanus geinstalleer word. 
Die hardeware is deur Acer Suid-Afrika geskenk. 


Soos in die verlede gaan die RYA-lesings weer voorsien in die behoeftes van 
persone met `n wye reeks belangstellings. Kom leer van digitale seinverwerking 
en hoe om seine te verbeter en hulle uit die agtergrondgeraas te lig. Ruimte- 
weer is nog 'n boeiende onderwerp en vir die eerste keer sal n mens intydse 
opgraderings kan sien. `n Kykie na die CAPU'T-satellietprojek, die 85 jaar van 
Amateurradio in Suid-Afrika en hoe om rigtingvindingstoerusting te bou, is an- 
der onderwerpe op die skinkbord. U kan ook leer omtrent D-Star, amateurradio 
se nuutste digitale kommunikasiestelsel, en dit ook uittoets. 


Nog 'n interessante aanbieding is die vertoning en demonstrasie van die heropge- 
boude bakenprojek wat binne kort in werking tree. 


Die volle program kan afgelaai word vanaf www.sarl.org.za, klik op RTA en 
volg die skakels. Indien jy `n kopie in jou posbus wil hê, stuur `n e-pos aan 
rta@sarl.org.za met RTA in die onderwerplyn. Die koste van bywoning van die 
RTA is R50 wat verversings en middagete-versnaperings insluit. Jy kan vooruit 
betaal vir die RTA-bywoning of by die deur betaal. Elke toegangskaartjie het 
'n gelukkige nommer vir die trekking vir die bywoningspryse, wat deur RS Com- 
ponents and Microchip geborg is. Vind meer besonderhede op www.sarl.org.za, 
en kies RTA vanaf die linkerhandse spyskaart. 


`n Nuwe ARRL-boek, “PIC Programming for Beginners”, sal ook van die Suid- 
Afrikaanse Amateurradio-ontwikkelingstrust by die RTA te koop wees. Vir 
nadere besonderhede van hoe om hierdie en ander boeke te bestel, gaan na 
www.amateurradio.org.za/ books. 


LEDEGELDHERINNERING 


Indien jy nog nie jou SARL-ledegeld betaal het nie, doen dit hierdie naweek. 
Indien jy jou rekening of aanmaning verlê het, bel Maandagoggend vir Mariska 
by 011 675 2393 vir hulp. 


VERHOGING IN LISENSIEGELDE 


`n Afskrif van die Staatskoerant wat die lisensiegeldverhogings deur OKOSA 
weergee, is beskikbaar op die Ledeblad van die SARL-web by www.sarl.org.za. 
Klik regs bo op die tuisblad op members only en vul jou PIN in. 


NEEM-JOU-HANDSTEL-SAAM-WERK-TOE-DAG 


Die jaarlikse SARL-viering van “neem jou handstel werk toe” vind Vrydag 1 
Oktober 2010 plaas. Vertel jou kollegas wat amateurradio behels. Diegene wat 
afgetree is, kan tuis op die herhalers inskakel en deelneem aan die verspreiding 
van die storie van amateurradio. Skakel in deur Echolink of IRLP en maak dit 
'n groot geleentheid. 


Terwyl jy besig is, kry een van jou kollegas om `n foto van jou aktiwiteite te 
neem; daar is mooi pryse te wen. Luister volgende week na die SARLNUUS vir 
nadere besonderhede. 


OP DIE LUG: AMATEURRADIO GAAN BONAIRE SE DXCGC-STATUS 
VIER 


Op Die Lug, die komende Bonaire DX-pedisie deur die gekombineerde Hollandse 
en Amerikaanse span, beplan om die groot antennaplaas van Radio Nederland 
te gebruik. Dit is om aan die wêreld `n groot sein tussen 10 Oktober en 24 
Oktober te lewer wanneer die eiland vir die eerste keer 'n DX-entiteit word. 


Bonaire is tans deel van die Nederlandse Antilles wat op 10 Oktober as `n 
politieke eenheid gaan ontbind. Die vyf eilande van die voormalige Nederlandse 
Antilles gaan elk sy eie konstitusionele status binne die Nederlandse Koninkryk 
bekom en dus afsonderlike DX-entiteite word. 


Om die geleentheid te herdenk gaan 'n groep toegewyde radioamateurs die HF- 
bande invaar met die gebruik van die groot antennestelsel van Radio Neder- 
land, wat in 1969 op Bonaire-eiland gebou is. Op Dinsdag 7 September is 
'n skeepshouer in Miami, Florida met `n groot vrag toerusting gelaai. Die 
skeepsvrag bestaan uit Yagi-antennas, maste, versterkers, koaks, filters, aan- 
passers en 'n wye verskeidenheid toebehore. Daar is verwag dat dit op Vrydag 
10 September na Bonaire sou vertrek. 


Jy kan tred hou met die beplanning van die Bonaire DX-pedisie en aanlyn 
aansluit by die feestelikhede by die operasionele webtuiste. Die tuiste in die 
ruimte is www.bonaire2010.com. Ons bedank Newsline en ORZ vir hierdie 
storie. 


KOMPETISIENUUS 
Hier is die voorlopige uitslae van twee SARL-kompetisies. 


SARL JD-naelloop. 15 Logstate is ontvang, tien van JD s en vyf van nie-JD s. 
Daar was meer JD s aktief maar nie almal het logstate ingestuur nie. 


Die wenner van die bos blomme is van die Wes-Kaap n.l. (orinna Carstens, 
ZS1CC. Veels geluk Corinna! 


1ste Collette Rundle, ZS2CR, 240 punte 2de Bridgette van der Rede, ZS3V, 193 
punte 3de Heather Holland, ZS6GYE, 140 punte 


SARL HF-foonkompetisie. Twee-en-twintig logstate van enkeloperateurs, twee 
van multioperateurs en een kontrolelog is ontvang. 


Multioperateur 


1ste West Rand ARK, ZS6WR, 162 punte ?nd Oakdale ARGC, ZS1OAK, 102 
punte 


Single operator Ist Jan Botha, ZS4JAN, 226 punte 2de Gary Potgieter, ZS5NK, 
184 punte 3de Danie Mans, ZS3D, 144 punte 


Die komitee gaan die logstate finaal deur waarna die finale uitslae in HF Hap- 
penings gepubliseer sal word. 


Die Lente-ORP-naelloop wat vanmiddag op die lug sou wees, is verskuif na 
Sondag 23 Oktober 2010. 


Die SARL-BHF/UHF-kompetisie begin om 10:00 UTC op Saterdag 18 Septem- 
ber en eindig om 10:00 UTC op Sondag 19 September. 


Die SARL-Erfenisdag-naelloop is op die lug op Vrydag 24 September. Klubs 
word aangemoedig om stasies by verskillende erfenisterreine op te stel. 


Die 5de SARL-klubkompetisie vir 80 m word op Woensdagaand 29 September 
gehou. Dit is 'n digitale kompetisie. 


KLUBNUUS 


Klub OTL beplan om 18-19 September deel te neem aan die BHE/UHF- 
kompetisie vanaf Steenkampsberg. Die klub nooi amateurs om hul toerusting 
gereed te kry en te gesels. Steenkampsberg is geleë tussen Roossenekal en 
Lydenburg. Verder gaan Klub OTL oor 24-25 September 'n nuwe herhaler 
op Mariepskop installeer, met frekwensie 145,712 5 MHz. Saam met die Long 
'Tom-herhaler sal dit hopelik die hele Wildtuin voorsien van 2 m-kommunikasie 
op 145,637 5 MHz. Die herhaler gaan ook soos die ander herhalers op die stelsel 
ingekoppel word. Staan asb. by vir die toets van die herhaler. 


Die Centurion Amateurradioklub sal op Maandag 20 September 2010 begin 
met GG-klasse. Klasse begin om 19:30 en duur vir omtrent 1 uur, Maandag 
tot Donderdag, op die Centurion Amateurradioklub se herhaler op frekwensie 
145,775 MHz. Almal is welkom. Sertifikate vir 5, & en 12 wpm sal uitgereik 
word. Vir nadere besonderhede kontak Jimmy, ZSGAPS, by 012 653 2095. 


Die Overberg Amateurradioklub sal op 25 September die gashere wees met `n 
spesiale geleentheidstasie by die Hermanus Primary School, wat sal saamval met 
die Walvis-en-Wielefees. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar is tans geen sonvlekke sigbaar nie. Gelukkig gaan Sonvlek 1 100 weer 
binnekort in die aarde se sigveld roteer. Die voorspelde effektiewe sonvlektelling 
vir die week gaan minder as 10 wees. 


20 m is die beste keuse vir DX gevolg deur 40 m. Met die seisoen wat begin draai, 
begin 15 m ook bietjie sy vere regskud. Smiddae en tot na die son gesak het 
gaan die toestande na Indië goed wees. Teen sonsondergang gaan toestande na 
Europa goed wees. Kontakte met Australië en Nieu-Seeland is met sonsopkoms 
op 20 m moontlik en ook op 40 m na sonsondergang. Kontakte met die VSA 
gaan uitdagend wees. 15 m-openinge na Brasilië en Suid-Amerika is smiddae 
moontlik. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 30 m wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, 
veral oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


18 September - RTA-simposium in Gauteng; 18/19 September BHF/UHF- 
kompetisie; 20 September Morsekodeklasse deur ZSGAPS begin op 145,775 
herhaler in Pretoria; 24 September Erfenisdagwedloop; 24 September In- 
skrywings vir Oktober RAF sluit; 25 September - Lansering van HABEX te 
Klerksdorp. 25 September Spesiale geleentheidstasie by Hermanus Primary 
School; 29 September SARL 80 m digimodes klubkompetisie; 30 September - 
Sluitingsdatum vir inskrywings vir Fase 1 van die Innovasieprojek; 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur Gustav, ZSGBWN, saamgestel en deur 
Hester van der Walt nagesien is. 


Dankie dat u saamgeluister het, 73. 


/EX 


